**Správa**

Z informačno-vzdelávacieho podujatia k projektu spolupráce

Dňa 11. novembra 2104 o 11:00 hod. sa na turistickej chate v Lipovciach zrealizovalo informačno-vzdelávacie podujatie k  projektu spolupráce s názvom „Poznávaj a propaguj územie, ktoré nás spája“. Projekt realizuje MAS Partnerstvo BACHUREŇ v spolupráci s MAS HORNÁ TORYSA. Zámerom stretnutia bolo prezentovať výsledky projektu spolupráce členom MAS a pre poskytovateľom služieb v cestovnom ruchu.

Po privítaní prítomných nasledovalo zhodnotenie realizácie jednotlivých aktivít projektu. Prostredníctvom fotiek bola prezentovaná realizácia informačných tabúľ a drobnej architektúry. Zároveň bol prezentovaný bedeker, mapa návrh a výroba propagačné DVD. V závere si účastníci mohli pozrieť náučno-dokumentárny film z územia s názvom Cestou necestou.

Po občerstvení nasledovala diskusia, počas ktorej účastníci zhodnotili realizáciu projektu – s veľmi kladným ohlasom a vyjadrením, že projekt určite splnil svoj účel, a jeho výsledky budú veľkým prínosom pre propagáciu cestovného ruchu na územiach oboch MAS.

Cieľom tejto aktivity bolo zabezpečiť efektívnu komunikáciu ku návštevníkom územia a regiónu, zabezpečiť aby poskytovatelia služieb sa aktívne podieľali na diseminácii výsledkov projektu a turistickej ponuky v regióne.

V Renčišove, 12. novembra 2014